ROZHODNUTIE KOMISIE
z 27. januára 2006,
ktorým sa mení a dopĺňa rozhodnutie 2004/233/ES, pokiaľ ide o zoznam laboratórií schválených na kontrolu účinnosti očkovania určitých domácich mäsožravcov proti besnote
[oznámené pod číslom K(2006) 122]
(Text s významom pre EHP)
(2006/48/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na rozhodnutie Rady 2000/258/ES z 20. marca 2000, ktorým sa určuje osobitný inštitút zodpovedný za stanovenie kritérií potrebných pre normalizáciu sérologických skúšok určených na sledovanie efektívnosti vakcín proti besnote (1), a najmä na jeho článok 3,
keďže:
(1)
Rozhodnutím 2000/258/ES sa určuje laboratórium Agence française de sécurité sanitaire des aliments de Nancy, (laboratórium AFSSA, Nancy) vo Francúzsku ako inštitút zodpovedný za stanovenie kritérií potrebných pre normalizáciu sérologických skúšok určených na kontrolu účinnosti vakcín proti besnote.
(2)
V rozhodnutí 2000/258/ES sa taktiež stanovuje, že laboratórium AFSSA, Nancy má Komisii zaslať zoznam laboratórií Spoločenstva, ktoré sa majú schváliť na vykonávanie uvedených sérologických skúšok. Pred udelením povolenia vykonávať sérologické skúšky uskutoční laboratórium AFSSA, Nancy v tejto súvislosti stanovený postup skúšok odbornej spôsobilosti určených na hodnotenie laboratórií.
(3)
V rozhodnutí Komisie 2004/233/ES zo 4. marca 2004, ktorým sa schvaľujú laboratóriá na kontrolu účinnosti očkovania určitých domácich mäsožravcov proti besnote (2), sa stanovuje zoznam schválených laboratórií v členských štátoch na základe výsledkov skúšok odbornej spôsobilosti oznámených laboratóriom AFSSA, Nancy.
(4)
V súlade s rozhodnutím 2000/258/ES schválilo laboratórium AFSSA, Nancy ďalšie laboratórium v Nemecku.
(5)
Toto laboratórium by sa preto malo doplniť do zoznamu schválených laboratórií v členských štátoch podľa prílohy k rozhodnutiu 2004/233/ES.
(6)
Rozhodnutie 2004/233/ES by sa preto malo zodpovedajúcim spôsobom zmeniť a doplniť.
(7)
Opatrenia ustanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
PRIJALA TOTO ROZHODNUTIE:
Článok 1
V prílohe I k rozhodnutiu 2004/233/ES sa v oddiele týkajúcom sa Nemecka dopĺňa tento bod 8:
„8.
Vet Med Labor GmbH
Mörikestr. 28/3
D-71636 Ludwigsburg“.
Článok 2
Toto rozhodnutie je určené členským štátom.
V Bruseli 27. januára 2006